สวัสดีครับ ตอนนี้ผมมีอาการจุก แน่นหน้าอก เป็นๆหายๆ รู้สึกเหมือนแขนอ่อนแรง บางทีก็ปวดร้าวถึงหลังครับ ก่อนหน้านี้ประมาณ1อาทิตย์ มีอาการจุกบ้าง แต่แปปเดียวก็หายครับ หลังจากนั้นก็เริ่มจุก แน่นมากขึ้น รู้สึกเหมือนลมตีขึ้น ก็เลยไปหา บอกว่าเหมือนติดเชื้อในทางเดินอาหารเลยได้ยามากินครับ แต่ตอนนี้กินยามาหมดแล้วครับ แต่ยังมีอาการจุกหน้าอก และเป็นหนักขึ้นครับ ไม่ทราบว่าผมเป็นอะไรครับ ปล.(เป็นคนน้ำหนักตัวเยอะ ไม่ได้ออกกำลังกาย ทำงานอดหลับอดนอนด้วยครับผม)
สวัสดีค่ะ อาการจุกแน่นหน้าอก อาจเกิดจาก-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วย-จุกแน่นจากกระเพาะอาหารอักเสบ อาจทำให้มีอาการจุกแน่นลิ้นปี่ร้าวมาถึงอกได้-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ หรือเจ็บจากหัวใจเต้นผิดจังหวะ อาจมีอาการใจสั่นมากร่วมด้วยหากมีอาการเจ็บคล้ายโรคหัวใจดังกล่าวไป หรือมีอาการผิดปกติอื่นๆเช่นเหนื่อยง่ายมากขึ้น ตัวบวม นอนราบไม่ได้ ใจสั่นบ่อยๆ เจ็บบ่อยขึ้นและรุนแรงมากขึ้น เรื่อยๆ ควรพบแพทย์เพื่อตรวจร่างกายและตรวจคลื่นไฟฟ้าหัวใจเพิ่มเติมการดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้ รับประทานอาหารอ่อนๆย่อยง่าย ไม่นอนทันทีหลังรับประทานอาหาร พักผ่อนให้เพียงพอ